होमगार्ड और सीआईएसएफ ने एक-दूसरे पर भांजी लाठियां
टाइम लाइन
पुलिस छावनी में तब्दील हुआ बीजीएच परिसर
महिला बटालियन के आने पर उठ सका शव
लाठी लेकर आमने-सामने हुए सीआईएसएफ और होमगार्ड जवान।
मेरे पिता की मौत को तमाशा मत बनाओ
माहौलतब भावुक हो गया जब गोपी पासवान की बेटी का करूण क्रंदन और रूदन देख जवान रो पड़े और अधिकारी भी भावुक हो गए। रानू ने चीख-चीखकर कहा, मेरे बाप की मौत को दौलत की तराजू में मत तौलो। दो या चार लाख रुपए से उनके प्राण नहीं लौटेंगे। उनकी मौत को तमाशा मत बनाओ, इस गरीब परिवार पर रहम खाओ।
बंद कर दी गई आपातकालीन चिकित्सा
लाठीचार्जऔर हंगामे के कारण आपातकालीन चिकित्सा सेवा लगभग एक घंटे के लिए बंद हो गई थी। आकस्मिक सेवा के मुख्य दरवाजे होमगार्ड की महिला सिपाहियों ने बंद कर दिए थे। इस कारण कुछ मरीज गेट तक तो पहुंच गए, लेकिन वे अंदर नहीं जा सके।
हंगामे के बाद जिला पुलिस की महिला बटालियन को बुलाया गया। महिला पुलिस ने शव पकड़कर बैठे मृतक के घर की महिलाओं को खींचकर शव से अलग किया। उन्हें आकस्मिक वार्ड से उन्हें खींचकर बाहर किया गया। वे शव पोस्टमार्टम के लिए नहीं जाने दे रही थीं। शव के पास महिलाएं दहाड़ मारकर रो रही थीं। उन्हें वहां से हटाने में काफी मशक्कत करनी पड़ी।
थैले और कपड़ों में ला रहे थे पत्थर
अस्पतालपरिसर के बाहर मुख्य सड़क पर पथराव के दौरान खटाल से आए लोग एवं होमगार्ड के कुछ जवान थैले और गमछों में ईंट-पत्थर ला रहे थे और अपने सहयोगियों को दे रहे थे। पथराव के कारण पार्किंग में लगी कई गाड़ियां क्षतिग्रस्त हो गई। सड़क और बीजीएच परिसर ईंट और पत्थर से पटे थे।
दिन भर समझाते रहे अधिकारी
सुबहसे ही पुलिस एवं प्रशासनिक अधिकारी होमगार्ड के जवानों एवं मृतक के परिजनों को समझाने का प्रयास करते रहे। वे बार-बार समझा रहे थे कि शव पोस्टमार्टम के लिए जाने दिया जाए। जिला प्रशासन एवं पुलिस की संवेदना मृतक के परिवार के साथ है। पुलिस के समझाने का तो होमगार्डों पर कोई असर हुआ ही मृतक के परिजनों पर। अतंत: पुलिस को बल प्रयोग करना ही पड़ा।
बड़ी संख्या में आए थे खटाल से लोग
बीजीएचमें होमगार्ड के जवानों के अलावा खटाल के लोग भी काफी संख्या में बीजीएच पहुंचे थे। वे मृतक के परिवार के साथ अपनी सहानुभूति व्यक्त कर रहे थे। जब लाठीचार्ज हुआ तो वे भी होमगार्ड के जवानों के साथ मिलकर पुलिस पर पथराव करने लगे। पुलिस ने उन्हें वहां से खदेड़ दिया।
10.30 बजे सुबहहोमगार्ड के जवान धरने पर बैठे।
11.30बजे बीजीएचमें तैनात सभी जवान गेट पर जमा हो गए।
11.35बजे सिटीडीएसपी मौके पर पहुंचे
11.57बजे मुख्यालयडीएसपी आए।
12.02बजे दोनोंडीएसपी ने जवानों को समझाना शुरू किया।
12.26बजे जवानपुलिस अधिकारियों की बात सुनने से इंकार कर दिया।
12.30बजे चासएसडीओ मौके पर पहुंची।
12.35बजे सीआईएसएफके जवानों को मौके पर बुलाया गया।
1.20बजे एसडीओऔर डीएसपी फिर समझाने का प्रयास शुरू किए।
1.24बजे बातदोनों अधिकारी वहां से हट गए।
1.26बजे सीआईएसएफके जवानों ने गेट खाली कराने का प्रयास शुरू किया।
1.28बजे धक्का-मुक्कीशुरू हो गई।
1.30बजे परलाठी चार्ज शुरू कर दिया गया।
1.35बजे होमगार्डके जवानों ने पथराव शुरू कर दिया।
1.40बजे सीआईएसएफने होमगार्ड के जवानों खटाल से आए लोगों को अस्पताल परिसर से बाहर किया।
1.42बजे अस्पतालके बाहर चलने लगे ईंट-पत्थर।
1.52बजे जमकरहोती रही रोड़ेबाजी।
1.53बजे सीआईएसएफऔर पुलिस के जवानों ने सड़क पर पथराव कर रहे लोगों को खदेड़ा
1.58बजे दोबाराप्रदर्शनकारी जमा हुए, पुलिस वालों ने उन्हें वहां से भगा दिया।
2.07बजे पुलिसने निर्णय लिया कि शव पोस्टमार्टम के लिए भेजा जाए।
2.09बजे पुलिसने आकस्मिक सेवा का गेट खुलवाया।
2.40बजे पहुंचीमहिला पुलिस की बटालियन।
2.45बजे मृतकके परिजनों को शव से दूर किया।
2.53बजे शवको एंबुलेंस में रखा गया।
2.55बजे पुलिसअभिरक्षा में शव को पोस्टमार्टम के लिए भेजा गया।
3.00बजे सीआईएसएफके जवानों ने अस्पताल की सुरक्षा अपने हाथों में ले ली।
बोकारो | हंगामेके कारण बीजीएच परिसर पुलिस छावनी में तब्दील हो गया। बवाल को देखते हुए सीआईएसएफ जवान तैनात किए गए। सुबह 10 बजे के बाद होमगार्ड के जवान गेट के पास बैठकर मृतक के आश्रित को नियुक्ति पत्र देने की मांग करने लगे। इसके बाद 11 बजे होमगार्ड के जवान काफी संख्या में बीजीएच के आकस्मिक सेवा के गेट पर जम गए और नारेबाजी करने लगे। इसके बाद सिटी डीएसपी अजय कुमार पहुंचे और होमगार्ड के जवानों को समझाने-बुझाने का प्रयास किया, लेकिन होमगार्ड के जवान यह मानने को तैयार नहीं थे। वे बगैर नियुक्ति पत्र के शव पोस्टमार्टम के लिए नहीं जाने दे रहे थे। विवाद इतना बढ़ा कि सीआईएसएफ जवानों को लाठियां भांजनी पड़ी।
hin_Deva kas_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hne_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva mai_Deva hin_Deva bho_Deva hin_Deva hin_Deva hin_Deva